သင်ခန်းစာ ၁၁ လက်ကမ်းစာရွက် ၁ - BA လုပ်ဆောင်ရာတွင် ဖြေရှင်းရမည့် ထောက်ပို့ဆိုင်ရာအခက်အခဲများ

1. စစ်တမ်းကို မည်သည့်ရပ်ရွာများတွင် ကောက်ယူမည်နည်း။

2. (အကယ်၍ စစ်တမ်းကောက်ရမည့် အမူအကျင့်တစ်ခုထက်မက ရှိပါက) မည်သည့်အမူအကျင့်များအတွက် မည်သည့်ရပ်ရွာများတွင် စစ်တမ်းကောက်ယူမည်နည်း။

3. (အကယ်၍ စစ်တမ်းကောက်ရမည့် အမူအကျင့်တစ်ခုထက်မက ရှိပါက) အမူအကျင့်များကို မည်သည့်အစဉ်အတိုင်း (ဥပမာ - ပထမနေ့၊ ဒုတိယနေ့၊ တတိယနေ့) စစ်တမ်းကောက်မည်နည်း။ အစဉ်သတ်မှတ်ချက်က အရေးကြီးပါသလား။

4. စတင်ထွက်ခွာမည့်နေရာနှင့် ရပ်ရွာများအကြား မည်မျှဝေးကွာသနည်း (မောင်းနှင်ချိန်)။ ဤနေရာမှ ထိုနေရာသို့ သွားရန် မည်မျှကြာမည်နည်း။

5. မည်သည့်အချိန်တွင် စတင်ထွက်ခွာရန် လိုအပ်သနည်း။

6. မည်သည့်နေရာမှ စတင်ထွက်ခွာမည်နည်း။

7. အင်တာဗျူးသူအားလုံးသည် သက်ဆိုင်ရာမော်တော်ယာဉ်များကို မည်ကဲ့သို့စီးနင်းရမည်နည်း။

8. (ဘက်လိုက်မှုများ ရှောင်ရှားနိုင်ရန်) စစ်တမ်း၏ရည်ရွယ်ချက်အတိအကျကို နားမလည်သည့် ဖြေဆိုသူများ (ကျင့်သုံးသူ နှင့် မကျင့်သုံးသူများ) ကို မည်ကဲ့သို့ရှာဖွေမည်နည်း။

9. အဖွဲ့များအနေဖြင့် မည်သည့်အရာများရှိထားရန် လိုအပ်သနည်း။

10. ယင်းအရာများကို မည်သူက ပေးမည်နည်း။

11. မည်သူက မည်သည့်အဖွဲ့များတွင် ပါဝင်သနည်း။ အဖွဲ့များခွဲသည့်အခါ မည်သည့်အချက်များကို ထည့်သွင်းစဉ်းစားရန် လိုအပ်သနည်း။

12. တစ်ဦးချင် အင်တာဗျူးမှာလား၊ နှစ်ယောက်တစ်တွဲ အင်တာဗျူးမှာလား။

13. အကယ်၍ နှစ်ယောက်တစ်တွဲပြုလုပ်ပါက မည်သူနှင့်မည်သူတို့ တွဲ၍ ပြုလုပ်မည်နည်း။

14. အာဏာပိုင်များထံမှ ခွင့်ပြုစာရယူရန် လိုအပ်ပါသလား။

15. ကျေးရွာလူကြီး/အာဏာပိုင်၏ဖုန်းနံပါတ် ကျွန်ုပ်တို့တွင် ရှိပါသလား။

16. အချက်အလက်ကောက်သူနှင့်ကြီးကြပ်သူများ၏ မိုဘိုင်းဖုန်းနံပါတ်များ ကျွန်ုတို့တွင် ရှိပါသလား။

17. အဖွဲ့သားအားလုံးတွင် ဖုန်းဘေလ်အလုံအလောက်ရှိပါသလား။

18. အကယ်၍ အဖွဲ့များသည် ဖုန်းအသုံးပြုနိုင်သောဧရိယာပြင်ပတွင် ရောက်ရှိနေပါက မည်ကဲ့သို့ ဆက်သွယ်မည်နည်း။

19. အင်တာဗျူးမည့်သူဦးရေပေါ်မူတည်၍ ကျင့်သုံးသူ ၄၅ ဦးနှင့် မကျင့်သုံးသူ ၄၅ ဦးတို့ကို အင်တာဗျူးရန် အချိန်မည်မျှ ကြာမြင့်မည်နည်း။

20. အဖွဲ့သားများအတွက် သောက်စရာတစ်စုံတစ်ရာ လိုအပ်ပါသလား။ စားစရာ လိုအပ်ပါသလား။ ဘယ်ကရရှိမည်နည်း။ ဘယ်လောက်ကုန်မည်နည်း။ ဘယ်သူတွေ သောက်/စားကြမည်နည်း။

21. လောင်စာဆီ ဘယ်လောက်လိုအပ်သနည်း။ ဘယ်ကရရှိနိုင်သနည်း။ ဘယ်သူက ရရှိမည်ဖြစ်ပြီး ဘယ်အချိန် တွင် ရရှိမည်နည်း။

22. အင်တာဗျူးသူနှင့်ကြီးကြပ်သူဦးရေပေါ်မူတည်၍ မော်တော်ယာဉ်မည်မျှလိုအပ်သနည်း။

23. ရှိနှင့်ပြီး မော်တော်ယာဉ်အရေအတွက်အရ မော်တော်ယာဉ်တစ်စီးလျှင် လူမည်မျှဆန့်သနည်း။

24. မည်သည့်မော်တော်ယာဉ်များက မည်သည့်ရပ်ရွာများသို့ သွားမည်နည်း။

25. မော်တော်ယာဉ်မောင်းများက မည်သည့်နေရာသွားရမည်ကို သိပါသလား။ မသိပါက မည်သူသိသနည်း။

26. အဖွဲ့တစ်ဖွဲ့လျှင် မေးခွန်းလွှာမည်မျှ လိုအပ်သနည်း။

27. အဖွဲ့များသည် မေးခွန်းလွှာများကို သီးခြားဘာသာစကားများဖြင့် လိုအပ်ပါသလား။

28. အင်တာဗျူးသူတစ်ဦး/နှစ်ယောက်တစ်တွဲလျှင် လူဘယ်နှစ်ဦးကို အင်တာဗျူးမည်နည်း။ ကျင့်သုံးသူ/မကျင့်သုံးသူ ဦးရေမည်မျှကို အင်တာဗျူးမည်နည်း။၂၃

29. စစ်တမ်းဆောင်ရွက်ရမည့် အချိန်ဇယား (ရက်ပေါင်း၊ တစ်ရက်လျှင် နာရီပေါင်း) ကို ဘယ်လိုသတ်မှတ်ထားသလဲ။

30. ရပ်ရွာ/သတ်မှတ်နေရာသို့ အားလုံးရောက်ရှိချိန်တွင် မည်သည့်အရာများစတင်ဆောင်ရွက်မည်နည်း။

31. ကြီးကြပ်ရေးမှုးတွေက ဘယ်သူတွေလဲ။ ၎င်းတို့၏ ဝတ္တရားများကို ၎င်းတို့သိရှိပါသလား။

32. ထည့်သွင်းစဉ်းစားရမည့် လုံခြုံရေးရာကိစ္စရပ်များရှိသလား။ ဘာတွေလဲ။ ယင်းကိစ္စရပ်များကို မည်ကဲ့သို့ ဆောင်ရွက်မည်နည်း။

33. ကျင့်သုံးသူနှင့်မကျင့်သုံးသူဦးရေ အလုံအလောက်ကို အင်တာဗျူးနိုင်ရန် ကြီးကြပ်ရေးမှုးက မည်ကဲ့သို့ ဆောင်ရွက်ရမည်နည်း။

34. အင်တာဗျူးသူတစ်ဦးချင်းက ဖြည့်စွက်ထားသော မေးခွန်းလွှာအရေအတွက်ကို ကြီးကြပ်ရေးမှုးများက မည်ကဲ့သို့ စောင့်ကြည့်မှတ်သားမည်နည်း။

35. ဖြည့်စွက်ပြီးမေးခွန်းလွှာများ မပျောက်ဆုံးစေရန် မည်သို့ဆောင်ရွက်မည်နည်း။

36. မှားယွင်းဖြည့်စွက်ထားသောမေးခွန်းလွှာများကို ရုံးချုပ်သို့ပြန်မပို့မီ ပြင်ဆင်ပြီးဖြစ်စေရန် မည်သို့ဆောင်ရွက်မည်နည်း။